หนูมีตกขาวเป็นสีเลือดเก่า หลังจากมีประจำเดือนแล้ว 16 วัน จากนั้นก็มีตกขาวเป็นสีใสปกติ พอถึงวันใกล้มี ปจด. ไม่มีตกขาว และ ครบกำหนดมีประจำเดือนแล้วแต่ ปจด.ยังไม่มา แบบนี้เป็นอาการที่ผิดปกติหรือไหมคะ
สวัสดีค่ะ การขาดประจำเดือนสามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้นหากก่อนหน้านั้น เคยมีเพศสัมพันธ์ แนะนำให้ทดสอบการตั้งครรภ์ดูนะคะ หากไม่ตั้งครรภ์ แสดงว่าการขาดประจำเดือนเป็นจากสาเหตุอื่นๆ ตามข้างต้น ซึ่งสามารถรอดูอาการก่อนได้ค่ะหากขาดประจำเดือนเกิน 3 เดือน แนะนำไปพบแพทย์เพื่อตรวจวินิจฉัยโรคและรับการรักษาอย่างเหมาะสมนะคะส่วนอาการตกขาวเป็นสีเลือดเก่า หากเป็นแล้วหายเอง สามารถรอดูอาการก่อนได้ค่ะ